stanford-oval/wikipedia huggingface dataset:
עגבניות ירוקות מטוגנות (סרט)
הערות שוליים

↑  חגי לוי, איש של סרטי נשים - ג'ון אבנט, במאי "עבבניות ירוקות מטובנות", סרט שהיה מועמד לשני אוסקרים מספר על עשיית הסרט, חדשות, 20 בנובמבר 1992
↑  Cengage Learning, www.cengage.com (באנגלית)
↑  Women in love, EW.com (באנגלית)
| --- | --- |
בקרת זהויות :  BNE: XX3714891  GND: 7653245-8  LCCN: no98015601  VIAF: 199746814   WorldCat (עם VIAF): 199746814
גידג'ט

| --- | --- |
כרזת הסרט
כרזת הסרט
 מבוסס על:  רומן של פרדריק קוהנר
 בימוי:  פול ונדקוס 
 הופק בידי:  לואיס רצ'מיל
 תסריט:  גבריאל אפטון 
 עריכה:  ויליאם ליאון 
 שחקנים ראשיים:  סנדרה די קליף רוברטסון ארתור או'קונל ג'יימס דארן
 צילום:  ברנט ג'ופי 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  10 באפריל 1959
 משך הקרנה:  95 דק' 
 שפת הסרט:  אנגלית 
 סוגה:  סרט נעורים, קומדיה רומנטית 
 מקום התרחשות:  קליפורניה 
 הכנסות:  1,500,000‏$
 דף הסרט ב־IMDb
 
גידג'ט (באנגלית: Gidget) הוא סרט נעורים אמריקאי משנת 1959, בבימויו של פול ונדקוס, עם סנדרה די, קליף רוברטסון וג'יימס דארן בתפקידים הראשיים.
התסריט מבוסס על הספר "גידג'ט, הנערה הקטנה עם האידיאלים הגדולים" של פרדריק קוהנר (אנ') משנת 1957 שהפך לרב מכר ובעקבותיו חוברו עוד מספר המשכים.
קוהנר כתב זאת על בתו קטי (אנ') שהייתה מראשוני הנערות הגולשות בארצות הברית שהיה אז תחום גברי. הוא כינה אותה בשם גידג'ט שזה הלחם של Girl (נערה) ו-Midget (גמד/ה).
הצלחת הסרט הביאה להפקת סדרת טלוויזיה (עם סאלי פילד) וסרטי המשך כמו "גידג'ט נוסעת להוואי" (1951) ו"גידג'ט נוסעת לרומא (1963) וכן להתפתחות סוגה של "סרטי חוף" שברובם השתתפו פרנקי אבלון ואנט פוניצ'לו (אנ').
תקציר העלילה

פרנסין לורנס (סנדרה די) עומדת לחגוג יום הולדת 17. היא הולכת עם חברותיה לחוף הים ופוגשת שם קבוצת נערים שעוסקים בגלישת גלים. כאשר היא כמעט טובעת מציל אותה אחד הנערים המכונה "מונדוגי" (ג'יימס דארן) ומביא אותה לחוף עם הגלשן שלו.
כל הנערים מתכנסים סביבה ומכנים אותה "גידג'ט" (הלחם של נערה וקטנטנה). גידג'ט רוצה להיות כמותם ובעזרת הוריה היא רוכשת גלשן. אביה (ארתור או'קונל) מפחד שתצא "לתרבות רעה" עם הנערים ומבקש להפגיש אותה עם ג'פרי מתיוס, בן של ידידו אבל גידג'ט מסרבת.
בראש הגולשים נמצא אדם מבוגר המכונה "קהונה" (צ'יף בהוואית) (קליף רוברטסון), טייס ממלחמת קוריאה שהחליט לעזוב הכל, להסתובב בחופי העולם ולגלוש. ג'ידג'ט נמשכת אליו למרות פער הגילים ביניהם. "מונדוגי" מעריץ אותו ורוצה להצטרף אליו לגלישה ברחבי העולם ולעזוב את הקולג'.
במסיבה גדולה שנערכת על החוף מתחבקת ומתנשקת גידג'ט עם "מונדוגי" כדי להגביר את קנאתו של "קהונה". היא מצטרפת לבסוף לקהונה ומסיעה אותו לבית החוף שלו במטרה להתמסר לו ולאבד את בתוליה.
"קהונה" מכניס אותה לביתו ומתחיל אתה אבל הוא רואה שהיא פוחדת ומבין שהיא עדיין בעצם נערה. הוא משחרר אותה ובינתיים מגיע למקום "מונדוגי" ומתעמת פיזית עם "קהונה" והשכנים מזעיקים משטרה.
גידג'ט נמלטת מהמקום אך נעצרת בגלל תקר בגלגל ואז פוגשים אותה שוטרים ומביאים אותה לתחנת משטרה בה נמצאים הוריה החרדים לשלומה.
גידג'ט מקבלת עונש של "מעצר בית". אביה מביא את ג'פרי מתיוס ומסתבר שזה "מונדוגי" שכעת התפייס עם אביו ורוצה להמשיך בקולג'.
הם נוסעים לחוף שם מפרק "קהונה" את הצריף שלו והם מגלים ששמו ברט וייל וכי התקבל לעבודה כטייס. הם נפרדים ממנו לקראת שנת הלימודים החדשה, מתחבקים ומתנשקים ו"מונדוגי" מרגיש כי גידג'ט הפכה מנערה לאישה.
צוות השחקנים

| שם השחקן/ית | שם הדמות | הערות |
| --- | --- | --- |
| סנדרה די | פרנסין "גידג'ט" לורנס |  |
| קליף רוברטסון | ברט "קהונה" וייל | גולש |
| ארתור או'קונל | ראסל לורנס | האב |
| ג'יימס דארן | ג'פרי "מונדוגי" מתיוס | גולש |
| מרי לרוש | דורותי לורנס | האם |
אנולה הולמס 2

| --- | --- |

כרזת הסרט
 מבוסס על:  "אנולה הולמס" מאת ננסי ספרינגר
 בימוי:  הארי בראדביר
 הופק בידי:  מרי הורה אלכס גרסיה עלי מנדז מילי בובי בראון פייג' בראון
 תסריט:  ג'ק ת'ורן
 שחקנים ראשיים:  מילי בובי בראון לואי פרטרידג' אדיל אקטר סוזי ווקומה שרון דאנקן-ברוסטר דייוויד ת'יוליס הנרי קאביל הלנה בונהם קרטר
 מוזיקה:  דניאל פמברטון 
 מדינה:  ארצות הברית ארצות הברית
 חברת הפקה:  אולפני לג'נדרי PCMA Productions
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  4 בנובמבר 2022
 משך הקרנה:  129 דק' 
 שפת הסרט:  אנגלית
 סוגה:  סרט בלשי, סרט בלשים, סרט מתח, סרט מבוסס יצירה ספרותית 
 מקום התרחשות:  לונדון 
 סרט קודם:  "אנולה הולמס" (2020)
 דף הסרט ב־IMDb
 
אנולה הולמס 2 (באנגלית: Enola Holmes 2) הוא סרט בלשי המבוסס על סדרת ספרי "אנולה הולמס" מאת ננסי ספרינגר ומשמש כסרט המשך לסרט "אנולה הולמס" שעלה לשידור בשנת 2020. הסרט בוים על ידי הארי בראדביר, ועל הפקתו הייתה אמונה השחקנית מילי בובי בראון, שאף שבה לגלם את דמותה של אנולה הולמס.
הסרט עלה לשירות הזרמת המדיה "נטפליקס" ב-4 בנובמבר 2022.
עלילה

לאחר שפיצחה את המקרה הראשון שלה, אנולה הולכת בדרכו של אחיה ופותחת סוכנות בילוש משלה, אך מגלה את הקשיים הנלווים למעמד האישה בלונדון הוויקטוריאנית. לאחר שנערה צעירה העובדת במפעל תעשייתי מבקשת את עזרתה באיתור אחותה הנעדרת, אנולה נקלעת לתעלומה חדשה ומסוכנת, המובילה אותה למסע מלא בקונספירציות במעמקי לונדון האפלה והתעשייתית.
אנולה פותחת את סוכנות הבילוש שלה אך נאבקת להשיג לקוחות, בניגוד לאחיה הבלש המפורסם שרלוק הולמס. ילדה בשם בסי מבקשת מאנולה לעזור למצוא את אחותה הנעדרת שרה צ'פמן. בסי לוקחת את אנולה למפעל הגפרורים, שחווה כעת מגפת טיפוס קטלנית ונתקלת במיי, שעבדה לצד האחיות. אנולה עוקבת אחר מיי לתיאטרון פראגון, שם מיי ושרה עובדות כרקדניות. היא מוצאת מכתב ובו שיר שכתב לשרה מאהב סודי. בדרכה הביתה, אנולה נתקלת בשרלוק שתוי ומביאה אותו הביתה לרחוב בייקר 221 ב'. הוא נאבק לפתור את המקרה האחרון שלו שעוסק בסחיטה של פקידי ממשל, אבל הוא לא מצליח לאתר את בעל החשבונות שאליהם נשלח הכסף. אנולה מסיקה שהשיר הוא קוד המוביל לבית בוייטצ'אפל; שם היא מוצאת את מיי גוססת מפצע דקירה. אנולה מגלה קטע תווים בשמלתה של מיי אך מופרעת על ידי רב פקד גרייל שמאשים אותה ברצח.
אנולה בורחת לדירתו של שרלוק ומסיקה שאהובה של שרה יהיה נוכח בנשף שעורכת משפחת ליון, בעלי המפעל בה עבדה שרה. שם היא פוגשת את סיסלי, אשת אצולה ידידותית ואת מירה טרוי, מזכירתו של שר האוצר הלורד צ'ארלס מקינטייר. אנולה פוגשת את טוקסברי, שמלמד אותה לרקוד כדי שתוכל למצוא הזדמנות להתקרב לוויליאם ליון, בנו של הבעלים של מפעל הגפרורים ומאהבה של שרה.
בינתיים, שרלוק מחבר הודעה בתוכנית הסחיטה ממוחו וחושף את השם מוריארטי. אנולה נעצרת על ידי גרייל לפני שהיא מצליחה לדבר עם וויליאם, אבל שרלוק מגייס את אמם אודוריה וחברתה הסופרג'יסטית אדית כדי להוציא את אנולה מהכלא.
בזמן ביקור אצל טוקסברי, אנולה מבינה ששרה היא סיסלי ושהיא, מיי וויליאם גילו שזרחן לבן - ולא מגפת טיפוס - הוא שהורג את פועלות המפעל, ותכננו לחשוף את המזימה. טוקסברי ואנולה מתוודים על אהבתם זה לזה והולכים למפעל, שם הם פוגשים את שרלוק ומוצאים את וויליאם מת. השלושה מסיקים שלורד מקינטייר כרת עסקה עם אביו של וויליאם להשתמש בזרחן זול כדי להגדיל את הרווחים.
לאחר שהבינו שקטע התווים הוא מפה של תיאטרון פראגון הם יוצאים אל התיאטרון. שם, שרה מאשרת את הממצאים של אנולה ומודה שהיא וויליאם היו זקוקים לעזרתו של טוקסברי כדי לחשוף את מקינטייר. גרייל וכמה שוטרים מגיעים ומתפתחת קטטה, שהובילה למותו של גרייל. לורד מקינטייר מגיע עם המפקח לסטרייד. הוא שורף את הראיות של העסקאות והניסיונות לעצור את שרה, אבל שרלוק ואנולה מסיקים שמירה טרוי היא מוריארטי ואחראית לסחיטה ולרצח. מירה נלקחת למעצר.
שרה, בסי ואנולה מודיעות לפועלות של המפעל על השתלשלות האירועים ומשכנעות אותן לשבות. מקינטייר נעצר בעזרתו של טוקסברי, בעוד מוריארטי נמלטת ממעצר המשטרה. אנולה מקימה משרד חדש בחנות של אדית; טוקסברי מחזר אחריה ברצינות והוא מזמין את אנולה לנשף.
בסצנת אמצע הקרדיטים, שרלוק זוכה לביקור על ידי אדם שטוען שהוא חברו החדש לדירה ומציג את עצמו כד"ר ג'ון ווטסון.
צוות השחקנים והדמויות

מילי בובי בראון – אנולה הולמס
סופיה סטברינו – אנולה, בצעירותה.
הנרי קאביל – שרלוק הולמס
ג'ון פרשל – שרלוק, בצעירותו.
לואי פרטרידג' – לורד טיוקסברי
אדיל אקטר – המפקח לסטרייד
סוזי ווקומה – אדית
שרון דאנקן-ברוסטר – מירה טרוי / מוריארטי
דייוויד ת'יוליס – המפקח גריל
הלנה בונהם קרטר – יודוריה הולמס
האנה דוד – שרה צ'פמן / סיסלי
סראנה סו-לינג בליס – בסי צ'פמן
גבריאל טירני – ויליאם ליון
אבי הרן – מיי
דייוויד וסטהד – הנרי ליון
טים מקמולן – צ'ארלס מקינטייר
הימש פאטל – ד"ר ג'ון ווטסון
הפקה > פיתוח

בספטמבר 2020, המפיקה והשחקנית מילי בובי בראון והבמאי הארי בראדביר הביעו את כוונותיהם לפתח סרט המשך לסרט "אנולה הולמס".
באפריל 2021, דווח כי סרט המשך נמצא בפיתוח, כשבמקביל נמסר כי בראון וקאביל ישובו לגלם את דמויותיהם של האחים אנולה ושרלוק הולמס. במאי 2021, הפקת סרט אושרה רשמית על ידי נטפליקס במהלך פאנל מעריצים שקיימה.
הפקה > צילומים

צילומי הסרט החלו בסתיו 2021, ותמו ב-7 בינואר 2022. באוקטובר 2021, נמסר כי צילומי הסרט מתקיימים בהאל. בנוסף, נמסר כי קאביל סיים את צילומי הסצנות בהשתתפותו בנובמבר 2021.
ביקורות

באתר הביקורות "Rotten Tomatoes", זכה הסרט לציון 92% על סמך 64 ביקורות, עם דירוג ממוצע של 6.9/10. הקונצנזוס של האתר כתב כי ”"כשהוא מתבסס על עלילת קודמו באמצעות כישרון מבדר וסוער, "אנולה הולמס 2" פותר את התעלומה כיצד להפיק סרט המשך מספק – ולגרום לו להיראות אלמנטרי באופן חיובי.” באתר הביקורות המשוקללות "Metacritic", המשתמש בממוצע משוקלל, זכה הסרט לציון 62/100, על סמך 16 ביקורות, דבר המצביע על "ביקורות חיוביות לרוב".
רקע היסטורי

הסרט מבוסס על דמותה של שרה צ'פמן האמיתית, אך מציג תיאור בדיוני על מקורותיה של שביתת הפועלות במפעל הגפרורים (אנ') באנגליה בשנת 1888: מפעל הגפרורים האמיתי בו עבדה שרה נקרא "בריאנט ומיי", אך בסרט שם המפעל הוא "ליון". כמו כן השביתה במציאות הייתה כנגד תנאי ההעסקה הירודים ולא בשל סכנות הזרחן הלבן כמתואר בסרט.
הערות שוליים

1 2  Tamera Jones, 'Enola Holmes 2' First Look Photos Show the Teenage Sleuth Getting Chased Through London, Collider, ‏August 18, 2022
↑  Utichi, Joe (September 22, 2020). "Millie Bobby Brown & Harry Bradbeer On Crafting A Modern Superheroine In The Victorian-Era 'Enola Holmes' – Q&A". Deadline Hollywood. Archived from the original on September 30, 2020. Retrieved January 10, 2021.
↑  Mary Sollosi (September 24, 2020). "Will there be an 'Enola Holmes' sequel? Millie Bobby Brown weighs in". Entertainment Weekly. Archived from the original on September 29, 2020. Retrieved January 10, 2021.
↑  Moore, Kasey (April 22, 2021). "'Enola Holmes 2' Reportedly In Development at Netflix, Brown & Cavill to Return". What's on Netflix. Retrieved January 10, 2021.
↑  Kit, Borys (May 13, 2021). "Millie Bobby Brown, Henry Cavill Returning for 'Enola Holmes' Sequel". The Hollywood Reporter. Retrieved January 10, 2021.
↑  "Film and TV Projects Going Into Production - Enola Holmes Sequel". Variety Insight. Archived from the original on May 14, 2021. Retrieved January 10, 2021.
↑  LAURENCE COOK (June 18, 2021). "'Enola Holmes' 2 and More UK Productions are Greenlit + Soon Casting". Backstage.com.
↑  'Enola Holmes 2' Wraps Filming, Millie Bobby Brown and Louis Patridge Celebrate, Collider, ‏2022-01-07
↑  Jonathan Pritchard (October 5, 2021). "City streets transformed as filming of Enola Holmes 2 begins in Yorkshire". Yorkshirepost.co.uk.
↑  King, Aidan (November 29, 2021). "'Enola Holmes 2': Henry Cavill Wraps Filming on Sequel". Collider. Retrieved January 10, 2021.
↑  "Enola Holmes 2". Rotten Tomatoes. Fandango Media. Retrieved November 4, 2022.
↑  "Enola Holmes 2". Metacritic. Red Ventures. Retrieved November 4, 2022.
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
הידו טורקוגלו

| --- | --- |

 לידה:  19 במרץ 1979 (בן 45) איסטנבול שבטורקיה
 עמדה:  סמול פורוורד, פאוור פורוורד
 גובה:  2.08 מטר
 מספר:  15
 דראפט:  בחירה מספר 16, 2000 סקרמנטו קינגס
 קבוצות כשחקן
 1996–2000   2000–2003   2003–2004   2004–2009   2009–2010   2010   2010–2014   2014–2015:  אפס פילזן   סקרמנטו קינגס   סן אנטוניו ספרס   אורלנדו מג'יק   טורונטו ראפטורס   פיניקס סאנס   אורלנדו מג'יק   לוס אנג'לס קליפרס
 הישגים כשחקן
 חמישיית הרוקיז השנייה של העונה (2001)   השחקן המשתפר של העונה (2008)
הידאייט "הידו" טורקוגלו (בטורקית: Hidayet "Hedo" Türkoğlu; נולד ב-19 במרץ 1979 באיסטנבול, טורקיה) הוא כדורסלן עבר טורקי ששיחק במשך 15 עונות בליגת ה-NBA וכן היה חבר נבחרת טורקיה בכדורסל. טורקוגלו, המתנשא לגובה של 2.08 מטרים, שיחק בעמדות הסמול פורוורד והפאוור פורוורד ונחשב לאחד מהכדורסלנים הטורקים והאירופים הבולטים בעשור הראשון של המאה ה-21.
קריירת המועדונים > ראשית הקריירה

טורקוגלו נולד וגדל ברובע ממעמד הביניים באיסטנבול והחל לשחק כדורסל במספר קבוצות מאזור הולדתו, ואף מאוחר יותר, בגיל 16, בקבוצת הכדורסל של בית ספרו באזור מגוריו ובמסגרת קבוצות הנוער של מועדון הכדורסל אפס פילזן.
טורקוגלו החל לשחק כדורסל מקצועני בהגיעו לגיל 18, באפס פילזן, לאחר ששיחק מספר שנים בקבוצת הנוער של המועדון. בקבוצת הבוגרים של פילזן שיחק במשך ארבע עונות בהן עזר לפילזן לזכות פעמיים באליפות טורקיה (1995/1996, 1996/1997), שלוש פעמים בגביע הטורקי (1996, 1997, 1998), כשאת עונתו האחרונה במועדון שנחשבה לטובה ביותר שלו, סיים עם ממוצעים של כ-13 נקודות ו-5 כדורים חוזרים.
קריירת המועדונים > קריירה ב-NBA > השנים הראשונות

לאחר תקופה מוצלחת של ארבע עונות בפילזן, טורקוגלו נרשם לדראפט ה-NBA ונבחר במקום ה-16 הכללי על ידי הסקרמנטו קינגס. בעונת הרוקי שלו טורקוגלו קיבל הזדמנויות רבות להשתלב למשחק וקיבל דקות משחק רבות למרות היותו שחקן צעיר. באותה עונה סיים עם ממוצעים של 5.5 נקודות ו-4.5 כדורים חוזרים בממוצע ל-74 משחקים ועזר לקינגס להעפיל אל משחקי הפלייאוף, עד לשלב חצי הגמר של פלייאוף המערב, בה הפסיד ביחד עם קבוצתו ללוס אנג'לס לייקרס למרות יכולת מצוינת של טורקוגלו הצעיר שקלע שיא קריירה של 20 נקודות בנוסף ל-6 כדורים חוזרים ו-4 אסיסטים. בעקבות הצלחותיו נבחר לחמישייה השנייה של שחקני הרוקי בסיום העונה.
בעונתו השנייה בקבוצה, מעמדו המקצועי של טורקוגלו השתפר מאוד בעקבות יכולתו הגבוהה עונה אשתקד. טורקוגלו ביחד עם קבוצתו, הקינגס, העפילו שוב אל עבר משחקי הפלייאוף כדומה לעונה אשתקד, אך, הפעם הקינגס וטורקוגלו העפילו עד לסדרת גמר הפלייאוף של המערב, כששוב הפסידו ללוס אנג'לס לייקרס בתוצאה 4:3 בסדרה. למרות זאת, טורקוגלו העמיד יכולת גבוהה במשך כל חלקי העונה ופיתח כושר מנהיגות ואחוזי קליעה גבוהים מטווח חצי מרחק ומטווח השלשה. במשחקי הפלייאוף קלע 8.6 נקודות והוריד כ-5.5 כדורים חוזרים בממוצע ל-16 משחקים בהם שותף שמתוכם פתח שמונה פעמים בחמישייה הראשונה.
עונתו השלישית והאחרונה במדי הקינגס, נחשבה לעונה האישית והקבוצתית המוצלחת ביותר במהלך קריירת ה-NBA של טורקוגלו. טורקוגלו והקינגס העפילו פעם נוספת לפלייאוף לאחר שסיימו במקום הראשון בבית הפסיפי, לאחר שהקדימו את הלוס אנג'לס לייקרס ואת הפורטלנד טרייל בלייזרס כשסיימו במאזן הטוב בהיסטוריה של המועדון, 59 ניצחונות לעומת 23 הפסדים. כתוצאה מכך, אוהדי הקבוצה, עיתונאים ואישים נוספים בתחום הכדורסל חיזו שהקבוצה תגיע לגמר ה-NBA הראשון שלה מאז עונת 1952/1953. אך, למרות זאת, טורקוגלו ושאר חבריו נכשלו במטרה להעפיל לגמר ה-NBA לאחר שהפסידו בחצי גמר פלייאוף המערב לדאלאס מאבריקס. באותה עונה סיים טורקוגלו עם ממוצעים של כ-7 נקודות וכ-5 כדורים חוזרים.
לאחר תקופה מוצלחת של שלוש שנים בקינגס הועבר טורקוגלו בעסקה של שלוש קבוצות לסן אנטוניו ספרס. טורקוגלו שהוערך רבות על ידי מאמן הקבוצה, גרג פופוביץ' ושותף במשחקים רבים ואף עלה פעמים רבות בחמישייה הראשונה. ב-2- עזר לספרס לעלות למשחקי הפלייאוף לאחר שסיים עם 9.2 נקודות והוריד כ-3 כדורים חוזרים בממוצע של 80 משחקים בעונה הסדירה. במשחקי הפלייאוף קבוצתו, העפילה עד חצי הגמר האזורי במערב לאחר שכשלה והפסידה ללוס אנג'לס לייקרס, אף על פי שבתחילת העונה הקבוצה הייתה אחת מהמועמדות לזכייה באליפות הליגה.
קריירת המועדונים > קריירה ב-NBA > אורלנדו מג'יק

מספר שבועות אחרי סיום עונת 2003/2004, טורקוגלו חוזר על ידי מספר קבוצות NBA בכירות, ובסופו של דבר, עבר אל אורלנדו מג'יק כשחקן חופשי תמורת שכר שלא פורסם. טורקוגלו התאקלם במועדון כבר לאחר מספר שבועות נחשב לשחקן הטוב במדיה, אך למרות זאת לראשונה בקריירת ה-NBA שלו לא העפיל ביחד עם קבוצתו למשחקי הפלייאוף וסיים את העונה מוקדם מהצפוי עם ממוצעים של כ-14 נקודות, 3.5 כדורים חוזרים וחטיפה אחת ב-67 משחקים.
בעונתו השנייה בקבוצה המשיך ביכולתו הגבוהה לאחר שסיים עם ממוצעים של כ-15 נקודות וכ-4.5 כדורים חוזרים, אך שוב בפעם השנייה ברציפות קבוצתו כשלה בניסיון להעפיל למשחקי הפלייאוף. לאחר סיום העונה, טורקוגלו החליט להוביל את נבחרת טורקיה למקום התשיעי בטורניר אליפות העולם 2006 שנערכה ביפן, לאחר שלא השתתף בטורנירים קודמים בגלל עייפות מעומס עונת ה-NBA הארוכה.
עונה לאחר מכן, בעונת 2006/2007, טורקוגלו פתח לא טוב לאחר שנפצע בברכו ונעדר חודש ממשחקי ואימוני הקבוצה. למרות זאת, כושרו לא נפגע וטורקוגלו חזר ליכולתו הרגילה לפני הפציעה ועזר לקבוצתו לשוב אל משחקי הפלייאוף לאחר שקלע שיא קריירה של 39 נקודות בהפסד הקבוצה מול הטורונטו ראפטורס. עם זאת, טורקוגלו לא עזר למג'יק לעלות לשלבים המכריעים של הפלייאוף והובס עימה בסדרת הסיבוב הראשון, 4-0 על ידי הדטרויט פיסטונס, סגנית אלופת המזרח בהמשך אותה עונה. טורקוגלו סיים את העונה מוקדם מהצפוי עם כ-13.5 נקודות ו-4 כדורים חוזרים ב-73 משחקים בהם שותף.
את תחילת עונת 2007/2008, טורקוגלו פתח לאחר שהצהיר כי בכוונתו לעבור לקבוצה בכירה יותר, אך לבסוף נשאר אצל אורלנדו מג'יק והוביל אותה פעם נוספת אל משחקי הפלייאוף לאחר שקבוצתו סיימה במאזן 30–52 וסיימה במקום השלישי במזרח. בסיבוב הראשון טורקוגלו והמג'יק צלחו והביסו את הטורונטו ראפטורס, 1-4 בסדרה. בסיבוב חצי הגמר של המזרח הפסידו לדטרויט פיסטונס, 4-1 למרות משחקים צמודים לאורך כל הסדרה. טורקוגלו סיים את העונה הסדירה עם הממוצעים הטובים בקריירה שלו בליגה, 19.5 נקודות וכ-6 כדורים חוזרים ב-37 דקות משחק. הוא זכה גם בתואר השחקן המשתפר של העונה.
את עונת 2008/2009 טורקוגלו וקבוצתו אורלנדו מג'יק פתחו בסערה וניצחו מספר רב של משחקים ושברו את שיא רצף הניצחונות המשחקיהם ועקב זאת, סיימו במקום הראשון בבית הדרום מזרחי ואף הגיעו באותה עונה עד לגמר ה-NBA, בו הפסידו בסדרה של חמישה משחקים ללוס אנג'לס לייקרס. בנוסף לכך, טורקוגלו עזר לאורלנדו לנצח בגמר האזורי של המזרח את קליבלנד קאבלירס וכוכבה לברון ג'יימס.
קריירת המועדונים > קריירה ב-NBA > טורונטו ראפטורס ופיניקס סאנס

זמן קצר לאחר סיום הפלייאוף, עבר טורקוגלו בטרייד לקבוצת טורונטו ראפטורס. הקבוצות שהשתתפו בטרייד בין השאר היו המג'יק, דאלאס מאבריקס, ממפיס גריזליס והראפטורס. אחד מהשחקנים שעברו בעסקה היו שון מריון. ב-28 במרץ 2010 סופסל טורקוגלו לראשונה מאז שנת 2006, בה עוד שיחק באורלנדו. טורקוגלו הודיע בטלוויזיה הטורקית כשטעה במעברו לטורונטו, והוא רוצה לעבור מהקבוצה.
ב-14 ביולי 2010 הועבר טורקוגלו לפיניקס סאנס בתמורה לליאנדרו ברבוסה ודוויין ג'ונס. בסאנס הוא לא הצליח להטביע את חותמו, והוא השיג את הממוצעים הנמוכים ביותר בקריירה מאז מעברו לאורלנדו.
קריירת המועדונים > קריירה ב-NBA > החזרה לאורלנדו

ב-18 בדצמבר 2010 הועבר טורקוגלו למג'יק ביחד עם ג'ייסון ריצ'רדסון וארל קלארק בתמורה לוינס קרטר, מרצין גורטאט, מיקאל פיאטרוס בחירת דראפט וכסף. במג'יק הוא חזר לפתוח בחמישייה באופן קבוע. במהלך עונת 2012/2013 איבד טורקוגלו ממעמדו במג'יק. ב-13 בפברואר 2013 הוא הושעה על ידי הנהלת הליגה ל-20 משחקים, לאחר שבבדיקה שנערכה לו נמצא כי הוא השתמש בסטרואיד האנאבולי מתנולון. בינואר 2014 שוחרר מהקבוצה.
קריירת המועדונים > קריירה ב-NBA > לוס אנג'לס קליפרס

בעונות 2014-2015 שיחק עבור קבוצת לוס אנג'לס קליפרס, וקלע בהן ממוצע של 3.5 נקודות למשחק בלבד. ב-13 בנובמבר 2015 הודיע טורקוגלו על פרישה ממשחק פעיל.
נבחרת לאומית

טורקוגלו חבר בסגל הנבחרת הלאומית של טורקיה משנת 1997, ונכלל בסגלה בכל טורנירי אליפויות אירופה, חוץ מאליפות אחת ב-2003 כשטורניר קודם לכן, רשם את הישג השיא עם נבחרתו באליפות כשזכה עימה במדליית הכסף. בנוסף על כך נכלל בסגלה ושותף בכל טורנירי אליפויות העולם ובכל טורנירי הכדורסל של המשחקים האולימפיים.
חיים אישיים

טורקוגלו נשוי, אב לבן ולבת בשם אלה.
סטטיסטיקת קריירה ב-NBA

נכון לסוף עונת 2014/15‏
סטטיסטיקת קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2000/2001 | סקרמנטו | 74 | 7 | 16.8 | 0.412 | 0.326 | 0.777 | 2.8 | 0.9 | 0.7 | 0.3 | 5.3 |
| 2001/2002 | סקרמנטו | 80 | 10 | 24.6 | 0.422 | 0.368 | 0.726 | 4.5 | 2.0 | 0.7 | 0.4 | 10.1 |
| 2002/2003 | סקרמנטו | 67 | 11 | 17.5 | 0.422 | 0.372 | 0.800 | 2.8 | 1.3 | 0.4 | 0.2 | 6.7 |
| 2003/2004 | סן אנטוניו | 80 | 44 | 25.9 | 0.406 | 0.419 | 0.708 | 4.5 | 1.9 | 1.0 | 0.4 | 9.2 |
| 2004/2005 | אורלנדו | 67 | 11 | 26.2 | 0.419 | 0.380 | 0.836 | 3.5 | 2.3 | 0.6 | 0.3 | 14.0 |
| 2005/2006 | אורלנדו | 78 | 59 | 33.5 | 0.454 | 0.403 | 0.861 | 4.3 | 2.8 | 0.9 | 0.3 | 14.9 |
| 2006/2007 | אורלנדו | 73 | 73 | 31.1 | 0.419 | 0.388 | 0.781 | 4.0 | 3.2 | 1.0 | 0.2 | 13.3 |
| 2007/2008 | אורלנדו | 82 | 82 | 36.9 | 0.456 | 0.400 | 0.829 | 5.7 | 5.0 | 0.9 | 0.3 | 19.5 |
| 2008/2009 | אורלנדו | 77 | 77 | 36.6 | 0.413 | 0.356 | 0.807 | 5.3 | 4.9 | 0.8 | 0.2 | 16.8 |
| 2009/2010 | טורונטו | 74 | 69 | 30.7 | 0.409 | 0.374 | 0.774 | 4.6 | 4.1 | 0.7 | 0.4 | 11.3 |
| 2010/2011 | פיניקס | 25 | 16 | 25.2 | 0.440 | 0.423 | 0.722 | 4.0 | 2.3 | 0.7 | 0.6 | 9.5 |
| 2010/2011 | אורלנדו | 56 | 56 | 33.9 | 0.448 | 0.404 | 0.667 | 4.6 | 5.1 | 1.0 | 0.4 | 11.4 |
| 2011/2012 | אורלנדו | 53 | 53 | 31.2 | 0.415 | 0.353 | 0.705 | 3.8 | 4.4 | 0.8 | 0.3 | 10.9 |
| 2012/2013 | אורלנדו | 11 | 1 | 17.2 | 0.264 | 0.042 | 0.500 | 2.4 | 2.1 | 0.6 | 0.1 | 2.9 |
| 2013/2014 | קליפרס | 38 | 0 | 10.3 | 0.385 | 0.440 | 0.500 | 2.3 | 0.9 | 0.5 | 0.3 | 3.0 |
| 2014/2015 | קליפרס | 62 | 2 | 11.4 | 0.441 | 0.432 | 0.545 | 1.6 | 0.6 | 0.3 | 0.1 | 3.7 |

| קריירה |  | 997 | 571 | 26.8 | 0.426 | 0.384 | 0.784 | 4.0 | 2.8 | 0.8 | 0.3 | 11.1 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001 | סקרמנטו | 8 | 0 | 17.6 | 0.435 | 0.571 | 1.000 | 3.5 | 1.4 | 0.4 | 0.1 | 7.5 |
| 2002 | סקרמנטו | 16 | 8 | 27.7 | 0.401 | 0.353 | 0.516 | 5.2 | 1.4 | 0.4 | 0.6 | 8.6 |
| 2003 | סקרמנטו | 10 | 5 | 17.4 | 0.360 | 0.286 | 0.722 | 2.9 | 1.4 | 1.2 | 0.5 | 5.3 |
| 2004 | סן אנטוניו | 10 | 10 | 27.1 | 0.321 | 0.333 | 0.611 | 4.5 | 1.5 | 0.9 | 0.1 | 7.7 |
| 2007 | אורלנדו | 4 | 4 | 39.0 | 0.500 | 0.333 | 0.500 | 3.3 | 3.5 | 1.3 | 1.0 | 13.8 |
| 2008 | אורלנדו | 10 | 10 | 39.9 | 0.447 | 0.286 | 0.848 | 6.4 | 5.5 | 0.8 | 0.2 | 17.5 |
| 2009 | אורלנדו | 24 | 24 | 38.9 | 0.427 | 0.386 | 0.817 | 4.5 | 4.8 | 0.8 | 0.2 | 15.8 |
| 2011 | אורלנדו | 6 | 6 | 34.8 | 0.294 | 0.233 | 0.571 | 3.2 | 3.7 | 1.3 | 0.2 | 9.2 |
| 2012 | אורלנדו | 5 | 5 | 32.4 | 0.366 | 0.417 | 0.636 | 2.8 | 2.4 | 1.0 | 0.8 | 8.4 |
| 2014 | קליפרס | 5 | 0 | 8.2 | 0.462 | 0.400 | 0.000 | 1.0 | 0.2 | 0.6 | 0.0 | 3.2 |
| 2015 | קליפרס | 11 | 0 | 5.0 | 0.235 | 0.154 | 0.000 | 0.6 | 0.4 | 0.4 | 0.1 | 0.9 |

| קריירה |  | 109 | 72 | 27.4 | 0.403 | 0.341 | 0.751 | 3.8 | 2.6 | 0.7 | 0.3 | 9.7 |
הערות שוליים

↑  Turkoglu's Hot Hand Can't Save Magic as Raptors Pull Off Win
↑  ערן סורוקה, טורקוגלו הושעה על שימוש בסטרואידים, באתר nrg מעריב, 13 בפברואר 2013
↑  טורקוגלו מודיע על פרישה ממשחק, באתר sportando.com
↑  נולדה בתו של שחקן האורלנדו מג'יק, הידו טורקוגלו
↑  Hedo Turkoglu career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
הידו טורקוגלו במשחק נגד הוושינגטון ויזארדס
אתר ההנצחה הגיבורים השקטים

| --- | --- |
אין תמונה חופשית
 מידע כללי
 סוג:  אתר הנצחה, מוזיאון 
 מיקום:  ברלין 
 מדינה:  גרמניה 
 
 קואורדינטות:  52°31′28″N 13°24′06″E﻿ / ﻿52.5245°N 13.4017°E﻿ / 52.5245; 13.4017
 אתר רשמי
  (למפת ברלין מוגדלת) אתר ההנצחה הגיבורים השקטים(למפת ברלין רגילה) אתר ההנצחה הגיבורים השקטים he
 
אתר ההנצחה הגיבורים השקטים (בגרמנית: Gedenkstätte Stille Helden) הוא מרכז הנצחה בברלין המוקדש להתנגדות לרדיפת היהודים בגרמניה הנאצית בין השנים 1933–1945.
התערוכה הקבועה במקום מנציחה את פועלם של אנשים אמיצים, אשר במהלך שלטון הטרור הנאצי סייעו ליהודים נרדפים. דוגמתם של מסייעים אלו, המכונים לעיתים קרובות "הגיבורים השקטים", ממחישה כי גם תחת משטר הדיקטטורה הנאצית ובמהלך מלחמת העולם השנייה היו קיימים מרחבי פעולה ואפשרויות החלטה, שבאמצעותם ניתן היה להציל נרדפים מסכנת מוות.